《胡万山脚气陆北岩遗诗问讯因次其韵》
明代·陶宗仪

见说新秋仍病痹，南州土湿暑熏蒸。耳边愁听三江雨，胸次清涵万壑冰。

卧起东山今谢傅，啸闻半岭昔孙登。北岩老子题诗寄，愧我才疏阙剡藤。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。